lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv en lv nb lv lv es uk es en en lv lv lv lv lv lv nl lv lv lv lv lv lv lv lv lv lv lv lv id lv lv lv lv lv lt lv lv lv lv de sl lt oc lv lv lv lv lv lv nl lv lv lv lv fr lv lv lv ceb lv lv lv lv lv lv az en lv lv lv lv nl lv lv de sk en sk hbs_lat lv lv sk hbs_lat uk en en lv id es es en lv lv
"Tutas lietu" dziesmas tagad arī tavā mājā
2021. gada 7. augusts 09:50
Liene Sebre (Tuta) Foto: publicitātes
Klajā laista iemīļotā bērnu raidījuma “Tutas lietas” nošu grāmata “Dziesmas bērniem”, kurā apkopotas talantīgās latviešu komponistes Lauras Polences radītās dziesmas, kuras bērni jau paspējuši iemīļot, skatoties seriālus “Tutas lietas”, “Ukulele” un “Emī un Rū”. Grāmatas dizainu un ilustrācijas veidojusi māksliniece Guna Poga.
EKSKLUZĪVI TVNETUzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Daudzsološā aktrise Elīna Vaska izgājusi pie vīra
"Nopelnīt ar "TikTok" var, un ļoti labi!"
21. gadsimta slavenības: tiktokeri. Intervija ar @jushkapadrushka
Pašmāju "velni" prezentēs savu otro studijas albumu
Lauras Polences grāmata, ko izdod grāmatu izdevējs “Ausma” būs lielisks sabiedrotais tiem, kas gatavi kāpt dziesmu vilcienā, lai dotos uz brīnišķīgo mūzikas pasauli: šajās lappusēs atrodamas notis un vārdi jau bērnu iemīļotām dziesmām, kas pazīstamas no Latvijā tapušajiem seriāliem “Tutas lietas”, kas skatāms "LMT Viedtelevīzijā", jaunā seriāla “Ukulele” un “Emī un Rū”.
Liene Sebre (Tuta) Foto: Ekrānuzņēmums
Visu šo dziesmu autore ir talantīgā komponiste Laura Polence, bet dziesmu vārdus sarakstījuši dzejnieki Kārlis Vērdiņš, Edvards Kuks un rakstnieces Inga Mastiņa un Elizabete Lukšo-Ražinska. Savukārt nošu līnijas un dziesmu pantus papildina mākslinieces Gunas Pogas asprātīgās ilustrācijas, kurās dziesmu varoņi un tēli dzīvo paši savu dzīvi.
Grāmatas izdevēja Marta Selecka stāsta: "Viss sākās ar brīnišķīgajām, Lauras komponētajām dziesmām seriālam "Tutas lietas", turpinājās ar diviem mūzikas albumiem bērniem un diviem "Zelta mikrofoniem", tad ar bērnu pārpildītiem "Tutas dziesmu" koncertiem "Hanzas peronā", bet tagad kopīgiem spēkiem pēc neskaitāmiem bērnu vecāku un skolotāju lūgumiem esam izdevuši arī grāmatu, kas visas šīs burvīgās dziesmas ļaus mācīties, spēlēt un dziedāt bērniem pašiem."
Marta Selecka un Liene Sebre Foto: Jānis Škapars/TVNET
“Dziesmas bērniem” Foto: publicitātes
Grāmatā atrodamas ne tikai notis, bet tai pievienots arī QR kods, kas aizvedīs uz tīmeklī izveidotu īpašu izlasi ar visu 22 grāmatā iekļauto dziesmu karaoke versijām, kuras var izmantot kā pavadījumu balsij, ja pie rokas nav neviena mūzikas instrumenta.
Dziesmu autore Laura Polence stāsta: "Jau trīs gadus man ir liels prieks un gods komponēt mūziku pašai jaunākajai auditorijai, tāpēc vēl jo priecīgāks notikums ir šīs skaistās nošu grāmatas izdošana, ko pati esmu gaidījusi ar lielu nepacietību. Ceru, ka tā priecēs un būs lielisks palīgs arī mazajiem dziedātājiem!"
Laura Polence ir dziedātāja, komponiste un pianiste no Latvijas. Ar mūziku nodarbojas kopš sešu gadu vecuma, pēc Rīgas Doma kora skolas diriģēšanas klases beigšanas 2007. gadā Laura pārcēlās uz Nīderlandi, lai studētu džeza vokālu un kompozīciju Amsterdamas Mākslu augstskolā. Šobrīd Laura joprojām dzīvo Amsterdamā un aktīvi darbojas vairākos muzikālos un teātra projektos. Kopš 2018. gada Laura komponē dziesmas bērniem, bet 2020. un 2021. saņēmusi Zelta Mikrofonu kategorijā Gada labākais mūzikas albums bērniem.
“Dziesmas bērniem” Foto: publicitātes
"Tutas lietas" ir ir mīļš un izglītojošs ekrāna saturs bērniem, viņiem saprotamā valodā par interesantām un noderīgām tēmām. To kopš 2018. gada veido domubiedri – mazu bērnu vecāki no Latvijas kino un TV profesionāļu vides. "Tutas lietu" pirmais mūzikas albums kļuva par gada labāko albumu bērniem.
"Tutas lietas" koncertā Foto: publicitātes
Raksts tapis sadarbībā ar "LMT Viedtelevīziju".
EKSKLUZĪVI TVNET Uzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa